সাধারণত আত্ম-উন্নয়নমুলক বইগুলো হয় ইংরেজি বইয়ের অনুবাদ, যা বাংলাদেশি কন্টেক্সটে বেশিরভাগ সময় যায় না। আমার সাইকোলজিক্যাল বইগুলো হয় কঠিন ভাষায় লেখা। এই বইটি উপোরোক্ত দুটি ত্রুটি মুক্ত। লেখক ঢাকা বিশ্ববিদ্যালয়ের একজন তরুন শিক্ষক এবং মনোবিজ্ঞানী হিসেবে খুব প্রাঞ্জলভাবে, অসংখ্য সমসাময়িক উদাহরণ দিয়ে বক্তব্যগুলো তুলে ধরেছেন যা সত্যিই প্রশংসনীয়। বইটি পড়তে বেশ মজা লাগে। প্রথম অংশে তেরটি অধ্যায় মুলত কীভাবে সাফল্য অর্জন করা যায় আর সাফল্য অর্জনের পথে কী কী সাইকোলজিক্যাল সমস্যায় আমরা পরি এবং কীভাবে সেগুলো থেকে বের হব তার বিস্তারিত। খুব দরকারি মনে হয়েছে। দ্বিতীয় অংশটা একটূ গভীর সাইকোলজিক্যাল বিষয়গুলো নিয়ে আলোচনা করেছেন। এখানে মাত্র তিনটি অধ্যায় আছে। শেষে একটা চমৎকার পরিশিষ্ট আছে যাতে বাংলাদেশে কোথায় মানসিক স্বাস্থ্যসেবা পাওয়া তার বিস্তারিত ঠিকানা। এক কথায় বলতে গেলে এই বইটি যেকোনো বয়সের পাঠকের জন্য অবশ্য পাঠ্য বলে আমি মনে করি। লেখককে ধন্যবাদ এরকম একটি বই উপহার দেয়ার জন্য।
Sentiment: positive